תסמונת התעלה הקרפלית יכולה להיות מוכרת כפגיעת עבודה בתנאים מסוימים, ואפשר להגיש תביעה מסודרת למוסד לביטוח לאומי, משום שידוע שאחת הסיבות לתסמונת היא ביצוע עבודות הכרוכות בתנועות חוזרות ונשנות של שורש כף היד. בין עבודות אלו ניתן למנות: כל בעל מקצוע אשר במסגרת עבודתו משתמש במקלדת המחשב לאורך שעות כמו: קלדניות, מתכנתים ועוד; בעלי מקצוע שעובדים על מכשירים רוטטים כמו: מקדחות, דיסקים, מסורים חשמליים וכד'; ספורטאים מקצועיים כמו: טניסאים, מטילי כידון, כדור ברזל ועוד. אם ניתן להוכיח קשר סיבתי בין העיסוק, המלאכה או המקצוע לבין התסמונת, הפונה יוכר כנפגע עבודה עקב מחלה מקצועית.